వైభవ్ సూర్యవంశీ

వైభవ్ సూర్యవంశీ (జననం 27 మార్చి 2011) బీహార్, రాజస్థాన్ రాయల్స్ తరపున ఆడే ఒక భారతీయ క్రికెటర్. ఆయన 2024లో 12 సంవత్సరాల వయసులో రంజీ ట్రోఫీలో బీహార్ తరపున ఫస్ట్-క్లాస్ అరంగేట్రం చేశాడు. ఆ సంవత్సరం తరువాత 13 సంవత్సరాల వయసులో రాజస్థాన్ రాయల్స్‌లో చేరి, ఇండియన్ ప్రీమియర్ లీగ్ కాంట్రాక్టుపై సంతకం చేసి అతి పిన్న వయస్కుడిగా నిలిచాడు, లిస్ట్ ఆ క్రికెట్‌లో పాల్గొన్న అతి పిన్న వయస్కుడిగా నిలిచాడు. 

వైభవ్ సూర్యవంశీ 2026 అండర్-19 పురుషుల క్రికెట్ ప్రపంచ కప్ ప్లేయర్‌ ఆఫ్‌ ద టోర్నమెంట్‌గా నిలిచాడు.

తొలినాళ్ళ జీవితం
సూర్యవంశీ బీహార్ రాష్ట్రంలోని సమస్తిపూర్ నుండి 10 కిలోమీటర్ల దూరంలో ఉన్న తాజ్‌పూర్‌లో పెరిగాడు. ఆయన తొమ్మిదేళ్ల వయసులో క్రికెట్ ఆడటం ప్రారంభించి ప్రారంభంలో అతని తండ్రి వద్ద శిక్షణ పొందాడు.  

దేశీయ కెరీర్
సూర్యవంశీ 12 ఏళ్ల వయసులో బీహార్ అండర్-19 జట్టు తరపున వినూ మన్కడ్ ట్రోఫీలో ఆడాడు. ఆయన జనవరి 2024లో ముంబైతో జరిగిన మ్యాచ్‌లో బీహార్ తరపున ఫస్ట్-క్లాస్ అరంగేట్రం చేశాడు, అతనికి 12 సంవత్సరాల 284 రోజులు మాత్రమే వయసు. అలా చేయడం ద్వారా బీహార్ తరపున రంజీ ట్రోఫీలో ఆడిన రెండవ అతి పిన్న వయస్కుడైన క్రికెటర్‌గా, మొత్తం మీద నాల్గవ అతి పిన్న వయస్కుడైన క్రికెటర్‌గా నిలిచాడు. ఆయన ఆధునిక యుగంలో అత్యంత పిన్న వయస్కుడైన ఆటగాడిగా నిలిచాడు, యువరాజ్ సింగ్ (15 సంవత్సరాల 57 రోజులు) రికార్డును అధిగమించాడు, 1942-43 సీజన్‌లో రాజ్‌పుతానా తరపున కేవలం 12 సంవత్సరాల 73 రోజుల వయసులో అలీముద్దీన్ అతి పిన్న వయస్కుడైన భారత ఫస్ట్-క్లాస్ అరంగేట్రం చేసిన రికార్డును కలిగి ఉన్నాడు.  

సూర్యవంశీ నవంబర్ 2024లో 13 సంవత్సరాల వయసులో రాజస్థాన్ రాయల్స్‌లో చేరినప్పుడు ఇండియన్ ప్రీమియర్ లీగ్ కాంట్రాక్టుపై సంతకం చేసిన అతి పిన్న వయస్కుడిగా నిలిచాడు. డిసెంబర్ 2024లో 13 సంవత్సరాల 269 రోజుల వయసులో హైదరాబాద్‌లో మధ్యప్రదేశ్‌తో జరిగిన విజయ్ హజారే ట్రోఫీలో బీహార్ తరపున ఆడటం ద్వారా లిస్ట్ ఎ క్రికెట్ ఆడిన అతి పిన్న వయస్కుడిగా నిలిచాడు. 

వైభవ్ సూర్యవంశీ 2025 ఏప్రిల్ 28న గుజరాత్ టైటాన్స్‌తో జరిగిన మ్యాచ్‌లో ఐపీఎల్‌ చరిత్రలో సెంచరీ చేసిన అతి పిన్న వయస్కుడిగా, ఐపీఎల్‌ చరిత్రలో అత్యంత వేగవంతమైన సెంచరీ చేసిన రెండవ అతి పిన్న వయస్కుడిగా & భారతీయుడిగా నిలిచాడు.  ఐపీఎల్‌లో 50 పరుగులు చేసిన అతి పిన్న వయస్కుడు, అన్ని టీ20లలో 50+ స్కోర్ చేసిన అతి పిన్న వయస్కుడు,  ఐపీఎల్‌ ఇన్నింగ్స్‌లో (11) మురళీ విజయ్‌తో పాటు అత్యధిక సిక్సర్లు కొట్టిన భారతీయ ఆటగాడు,  ఐపీఎల్‌లో ఒక భారతీయుడు చేసిన అత్యంత వేగవంతమైన 100 (35 బంతులు)  రికార్డును సృష్టించాడు.

యువ అంతర్జాతీయ కెరీర్
సూర్యవంశీ 2023లో ఇండియా బి అండర్-19 జట్టు తరపున చతుర్ముఖ సిరీస్‌లో ఆడాడు, ఆరు ఇన్నింగ్స్‌లలో రెండు అర్ధ సెంచరీలతో సహా 177 పరుగులు చేశాడు. 

సూర్యవంశీ సెప్టెంబర్ 2024లో ఆస్ట్రేలియా అండర్-19 జట్టుతో జరిగిన మ్యాచ్‌లో భారత అండర్-19 తరపున అరంగేట్రం చేశాడు. ఆయన అరంగేట్రంలోనే 58 బంతుల్లో సెంచరీ సాధించాడు, ఇది భారత భారత అండర్-19 ఆటగాడి తరఫున అత్యంత వేగవంతమైన సెంచరీ, 104 పరుగుల వద్ద రనౌట్ అయ్యాడు. ఈ ఇన్నింగ్స్ అండర్-19 అంతర్జాతీయ క్రికెట్‌లో రెండవ వేగవంతమైన సెంచరీ.  

సూర్యవంశీ 2024 ఏసీసీ అండర్-19 ఆసియా కప్‌లో UAE అండర్-19పై 46 బంతుల్లో 76 పరుగులు చేశాడు, ఆ తర్వాత సెమీ-ఫైనల్‌లో శ్రీలంకపై 36 బంతుల్లో 67 పరుగులు చేశాడు.  

వయస్సు వివాదం
సూర్యవంశీ అధికారిక పుట్టిన తేదీ ప్రామాణికతపై సందేహాలు తలెత్తాయి. సూర్యవంశీ 2023లో ఒక ఇంటర్వ్యూలో తన 14వ పుట్టినరోజు సెప్టెంబర్ 27, 2023 నాటికీ అని పేర్కొన్నాడు, ఇది అతను తన అధికారిక వయస్సు కంటే దాదాపు ఒకటిన్నర సంవత్సరాలు పెద్దవాడని సూచిస్తుంది.  

 మూలాలు 

వర్గం:భారతీయ క్రికెట్ క్రీడాకారులు
వర్గం:1993 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు